23/02/2015 | Administración LocalMunicipal
Noia
Administración Financeira. Intervención
Prórroga do orzamento 2014 a 2015

ANUNCIO PRÓRROGA DO ORZAMENTO Faise pública a seguinte Resolución do alcalde, número 3254/2014, do 30 de decembro de 2014, pola que se prorrogan os créditos iniciais vixentes no exercicio 2014 para o exercicio 2015. “Dado que á data actual non está vixente un orzamento para o exercicio 2015, concorren as circunstancias fácticas para que opere a prórroga orzamentaria; Visto o informe de Intervención de data de hoxe, no que se recollen os axustes á baixa que se deberán realizar sobre os créditos iniciais do estado de gastos. Considerando os artigos 169.6 TRLRFL e 21 RD 500/1990, sinalan que “se ó iniciarse o exercicio económico non entrase en vigor o Orzamento correspondente, se considerará automaticamente prorrogado o do anterior cos seus créditos iniciais,. e ata a entrada en vigor do novo orzamento”; Considerando o artigo 21.2 do RD 500/1990 segundo o cal en ningún caso terán singularmente a consideración de prorrogables as modificacións de crédito nin os créditos destinados a servizos ou programas que deban concluír no exercicio anterior ou estean financiados con crédito ou outros ingresos específicos ou afectados que, exclusivamente, foran a percibirse en dito exercicio, Considerando os apartados f) e s) do artigo 21.1 s) da LBRL, no exercicio das súas competencias esta Alcaldía RESOLVE: PRIMEIRO.–Que, dada a non aprobación na data legalmente establecida dun orzamento municipal para o exercicio 2015, se poña en marcha o mecanismo establecido no artigo 169.6 do TRLRFL e 21 RD 500/1990, consistente na prórroga automática dos créditos iniciais vixentes no exercicio 2014. SEGUNDO.–Que, no cumprimento do establecido no artigo 21.2 do RD 500/1990, tales créditos iniciais deberán ser axustados á baixa nas seguintes partidas: O estado de gastos prorrogado ascenderá a 9.009.316,43 € tal e coma se reflicte no seguinte cadro-resumo por capítulos: TERCEIRO.–De conformidade co sinalado no apartado 4 da base 11.ª das BEO, as limitacións cuantitativas á prórroga do estado de gastos non serán aplicables ás previsións do estado de ingresos; xa que logo, as mesmas se prorrogarán sen sufrir axuste algún, sendo o seu resumen por capítulos o seguinte: CUARTO.–Prorróganse igualmente as Bases de execución do orzamento vixentes no 2014. QUINTO.–Procédase á publicación da prórroga no BOP e dese traslado da presente resolución á Delegación de Facenda, á Consellería de Economía e Facenda, á Intervención, á Tesourería e ao Pleno da Corporación na primeira sesión que se celebre. Así mesmo, infórmese ao Ministerio de Facenda e Administracións Públicas, conforme á Orde HAP/2105/2012, de 1 de outubro, pola que se desenvolven as obrigas de subministración de información previstas na Lei Orgánica 2/2012, de 27 de abril, de estabilidade orzamentaria e sostibilidade financeira. SEXTO.–A presente resolución pon fin á vía administrativa, polo que contra a mesma se poderá interpoñer, potestativamente, recurso de reposición ante o mesmo órgano que ditou o acto, no prazo dun mes contado desde o día de recepción da notificación da presente ou desde a súa publicación, ou ben, directamente, recurso contencioso-administrativo ante o Xulgado do Contencioso-Administrativo Territorial competente, no prazo de dous meses, contados a partir da mesma data, sen prexuízo de que se poida interpoñer calquera outro recurso que se estime pertinente. Noia, 30 de decembro de 2014. O alcalde Ante min, a secretaria Rafael García Guerrero Marta Vázquez Garea”